TV7 JERUUSALEMMA UUDISED
Tänased teemad -
IDF tõrjub Hamasi terroritunnelite ohtu
Netanyahu tahab kogu Iisraeli taraga ümbritseda
Palestiinlaste omariiklusenõue rikub EL riikide suhteid
Palestiina töötajad kannatavad BDS liikumise tõttu
Iraan rahastab endiselt Hamasi
TV7 Jeruusalemma Uudistest - Shalom!
Israel Hayomi teatel tõrjuvad Iisraeli Kaitsejõud jõudu säästmata
Hamasi poolt Gaza ja Iisraeli vahele ehitatud terroritunnelite ohtu.
IDF peastaabiülem Gadi Eizenkot ütles eelmisel nädalal
armee ja tsiviilelanike suhteid käsitleval konverentsil,
et kaitseaparaat eraldab märkimisväärseid ressursse
luureteenistuse jõupingutusteks.
2013. a lõpust alates on selle prioriteedinimistu tipus
Hamasi terroritunnelivõrgustikust johtuv oht.
Eizenkoti sõnul otsitakse ohu tõrjumiseks
kõikvõimalikke vastumeetmeid.
Eizenkoti väitel on Iisraeli käsutuses maailma arenenuimad võimalused.
Arutz Sheva teatel ütles Iisraeli peaminister Netanyahu,
et kogu Iisrael tuleks mingisuguse taraga ümbritseda.
Netanyahu tutvus eelmine nädal
Iisraeli ja Jordaania vahele kerkiva tara ehitusega.
Tarast on valmis 5 kilomeetrit ja selle kogupikkuseks saab 30 km.
Need, kes ütlevad, et tänapäeval pole tähtis reviire ehitada,
peaksid Netanyahu sõnul Gazasse minema.
Seal tuleb tara ehitades arvestada maa alla ehitatud tunnelitega,
erinevalt Jordaania ja Egiptuse piirist.
Netanyahu nägemuse järgi
ümbritseb tara lõpuks kogu Iisraeli riiki.
Netanyahu sõnul tuleb iisraellaste elualadel kaitsta end kiskjate eest.
Käsil on mitmeaastane projekt kogu Iisraeli ümbritsemiseks
ja rahvastiku kaitsmiseks turvataradega.
Remonditakse ka Juudat ja Samaariat ümbritseva tara augud.
Ha'aretzi teatel ütles Prantsusmaa välisminister Juppé,
et palestiinlaste omariiklusnõue
on hakanud Euroopa ühtsust murendama.
Juppé arutas küsimust eelmine nädal oma EL kolleegidega Luxemburgis.
Juppé' sõnul süveneb 27-riigilises blokis lahkmeel,
mille lahendamine nõuaks palju energiat.
Hoolimata EL läbirääkijate pingutustest alternatiivi leida
palus palestiinlaste president Abbas jaanuaris ühepoolselt,
et ÜRO Julgeolekunõukogu kiidaks heaks Palestiina liikmelisuse
ehk siis tunnustaks riigi iseseisvust, millele USA on lubanud veto panna.
Arutz Sheva teatel palub Palestiina omavalitsuse keskkomitee liige
Abbasi Fatah' parteist Nabil Shaath,
et Prantsusmaa ja teised EL riigid tunnustaksid koheselt Palestiina riiki
ja kehtestaksid Iisraelile sanktsioonid, et see okupatsiooni lõpetaks.
Arutz Sheva teatel kahjustab Iisraeli toodete boikoteerimist
ja investeeringute vältimist Iisraeli õhutav ülemaailmne BDS liikumine
sadu palestiinlasi.
Iisraeli ettevõte SodaStream
on olnud üle 8 aasta kestnud BDS-i boikotirünnakute objektiks nii palju,
et pidi tehase majanduskahjude tõttu
2014. a Ida-Jeruusalemmast Negevisse kolima.
Suurimad kaotajad
on siiski sajad SodaStreami Palestiina araablastest töötajad,
kes kaotasid töökohad ja elatise.
SodaStreami tegevjuht Birnbaum rääkis ajalehele Yedioth Aharonoth
üksildasest võitlusest oma töötajate heaks.
Ligi 600 ettevõtte töötajaist
olid Juudast ja Samaariast pärit Palestiina araablased.
Ettevõte oli piirkonna suurim palestiinlaste tööandja
ja otsekui rahusaar, rääkis Birnbaum.
Palestiinlased said sama palka mis teised firma töötajad
ning nautisid teistega võrdseid tingimusi ja privileege,
nagu tervisekindlustus endale ja oma peredele,
mis hõlmas kokku ligi 6000 inimest.
Seejärel alustas BDS kampaaniat,
kus Iisraeli vastased aktivistid võtsid näiteks ühendust ärijuhtidega
ja esitasid valelikke väiteid.
Tihti korraldati poodide ees ka meeleavaldusi.
SodaStreami süüdistati sõjakuritegudes nagu genotsiid,
poodides lõhuti firma tooteid
ning karjuti müüjate peale ja hirmutati neid.
Lõpuks lõpetasid konfliktist distantseeruda soovinud jaemüüjad
koostöö StodaStreamiga.
SodaStream kaebas BDS-i kohtusse.
Kohus otsustas SodaStreami kasuks ja BDS liikumisele määrati trahv.
See oli ainus kord, kui liikumine on kohtusse antud.
Nüüd, kui SodaStream tegutseb Negevis,
väidab BDS, et ettevõte varastab beduiinide loodusvaru,
eriti maad ja vett, mis on Birnbaumi sõnul naeruväärt.
The Times of Israeli teatel
väidab Iraani Välisministeeriumi esindaja Hossein Jaberi Ansari vastu
meedia raportitele,
nagu oleks Iraan lõpetanud 2009. a Hamasi rahastamise.
Iraani Islamivabariigi riikliku uudisteagentuuri teatel
ütles Ansari, et palestiinlaste vastupanuliikumiste toetamine
on Iraani välispoliitika osa.
Ansari sõnul on palestiinlaste küsimus moslemite jaoks keskne teema.
Ansari kommentaarid on vastuolus
Londoni ajalehe Al-Sharq al-Awsati äsja avaldatud telefonivestlusega,
kus kõrge Hamasi ametnik Moussa Abu Marzouk ütleb,
et Hamas pole saanud iraanlastelt midagi pärast 2009. a
ja kõik iraanlaste väited on valed.
Hamasi juht Mashaal
on tõrkunud vastu võtmast šiiitliku Iraani uut rahalist pakkumist,
kartes, et Hamas kaotab toetuse sunniitlikes araabiamaades.
Hamas ütles ära Iraani pakkumisest, mis sisaldas tingimust,
et Hamas peab Iraanile ametlikult lojaalsust vanduma
ja vahendama suhete parandamist
Iraani ja sunniitlike riikide nagu Sudaan vahel.
Hamasi-Iraani suhted
on olnud heitlikud Süüria kodusõja algusest 2011. a,
kui Hamas otsustas Süüria presidendi Assadi vastu olla.
Need olid meie tänased uudised. Shalom ja kohtumiseni!
Tõlge: Monika Jaaguri